**Zápisnica z riadneho zasadnutia**

**Obecného zastupiteľstva v Hrachovišti dňa 25.9.2019**

Prítomní: podľa prezenčnej listiny

Za overovateľov boli určení: p. Martin Lovecký

p. Peter Gablech

**PROGRAM:**

**1.** Otvorenie zasadnutia obecného zastupiteľstva

starosta obce

**2.** Určenie zapisovateľa a overovateľov zápisnice

starosta obce

**3.** Kontrola uznesení

predkladá starosta obce

**4.** Návrh kúpnej zmluvy o prevode vlastníckeho práva k nehnuteľnosti – Jaroslav Durec

**5.** Sadzobník poplatkov za služby poskytované FO a PO v obci Hrachovište – predbežný návrh

**6.** OZ Mrkaj – biliardové stoly v úradnej miestnosti obce – p. Ing. Pavlíček

**7.** TJ Hrachovište – návrh zvýšenia schváleného ročného príspevku pre TJ Hrachovište

**8**. Schválenie plánovanej cyklotrasy ako verejnoprospešnej stavby

**9.** Rôzne

**10.** Diskusia

**11.** Záver

1.,2. Zasadnutie OZ otvoril starosta obce p. JUDr. Kolník. Konštatoval, že je prítomná nadpolovičná väčšina poslancov a obecné zastupiteľstvo je uznášanie schopné

Za overovateľov boli určení: p. Martin Lovecký a p. Peter Gablech

**Uznesenie č. 24/2019**

OZ v Hrachovišti predložený program zasadnutia

* **schvaľuje bez pripomienok**

Hlasovanie : za 6 poslancov

proti 0 poslancov

zdržalo sa 0 poslancov

3) Kontrola uznesení

Kontrola uznesení zo zasadnutia OZ zo dňa 25.9.2019, uskutočnil ju starosta obce JUDr. Ivan Kolník

**Uznesenie č. 25/2019**

OZ v Hrachovišti prevedenú kontrolu uznesení

* **berie na vedomie**

Hlasovanie: za 6 poslancov

proti 0 poslancov

zdržalo sa 0 poslancov

4) Návrh kúpnej zmluvy o prevode vlastníckeho práva k nehnuteľnosti (Jaroslav Durec)

Po schválení zámeru predaja na OZ, ktoré sa konalo 31.7.2019, pán Jaroslav Durec, predložil OZ návrh kúpnej zmluvy.

Predmetom zmluvy je odpredaj obecného pozemku podľa osobitného zreteľa , nakoľko sa jedná o vysporiadanie susediacich parciel s parcelami, ktoré navrhovateľ má vo svojom vlastníctve . Predávajúci je vlastníkom v podiele 1/1 nehnuteľnosti vedenej Okresným úradom Nové Mesto nad Váhom , katastrálnym odborom v katastrálnom území Hrachovište na liste vlastníctva 1 ako parcela registra „E“ parc. č. 3674/5 o výmere 77 m², druh pozemku záhrada.

Celková výmera prevádzaných častí pozemku je 77 m²

Predávajúci touto zmluvou danú nehnuteľnosť predáva a kupujúci od predávajúceho kupuje do svojho vlastníctva v podiele 1/1.

OZ v Hrachovišti postupovalo pri schvaľovaní podľa zákona č. 138/1991 Zb. §9a ods. 8 pís. e

OZ v Hrachovišti predložený návrh kúpnej zmluvy

**Uznesením č. 26/2019**

* **schvaľuje**

Hlasovanie: za 6 poslancov

proti 0 poslancov

zdržalo sa 0 poslancov

5) Sadzobník poplatkov za služby poskytované FO a PO v obci Hrachovište – predbežný návrh

OZ Hrachovište predbežný návrh sadzobníka poplatkov:

**Uznesenie č. 27/2019**

* **schvaľuje**

Hlasovanie: za 6 poslancov

proti 0 poslancov

zdržalo sa 0 poslancov

6) OZ Mrkaj – biliardové stoly v úradnej miestnosti obce

Občianske združenie „Mrkaj“ využíva dlhodobo bezodplatne priestory kultúrneho domu, vo vopred dohodnutých dňoch, za účelom hrania stolného tenisu a biliardu. Obec sa snažila vždy tomuto združeniu vychádzať v ústrety, ale postupne časom pribudli k „ping-pong“-ovým stolom (ktoré sú ľahko zložiteľné a „popratateľné“) aj biliardové stoly. Biliardové stoly však ľahko presúvateľné nie sú a hatia dôstojný vzhľad úradnej miestnosti. Obec túto „malú sálu“ často prenajíma na menšie akcie, ako sú oslavy, kary a posedenia. Veľké stoly však nájomcov bránia využívať túto sálu plnohodnotne, môže sa stať, že v prípade, že stoly zo sály neodstránime, nebudú mať záujem o prenájom takejto sály a obec príde aj o príjem za prenájom KD. Sála je využívaná ako jediná reprezentačná miestnosť obce na realizáciu volieb, obecných zastupiteľstiev, prijímanie oficiálnych návštev a pod. OZ Mrkaj dalo vyrobiť na tieto biliardové stoly dosky, ktorými sú prekryté, avšak dosky nie sú nijako upevnené. Obec má vážne obavy o bezpečnosť návštevníkov obecných akcií , ktorí nemajú vedomosť, že ide o neupevnenú vrchnú dosku, čo môže viesť k úrazom a zraneniam, pri snahe sadnúť si na tento stôl a podobne... o deťoch nehovoriac...Obec je povinná na akciách ktoré organizuje, minimalizovať nebezpečenstvá úrazu, v priestoroch kde sa akcia odohráva.

Obec čiastočne tolerovala prítomnosť jedného biliardového stola v malej sále. Pán Ing. Pavlíček požiadal starostu obce, či môže priniesť do malej sály ešte jeden malý úzky biliardový stôl, ktorý bude mať rovnaké rozmery ako staršia sústava katedier pred bufetovým okienkom v malej sále. Realita bola však taká, že existujúci biliardový stôl, ktorý sa už v sále nachádzal, bol umiestnený pred bufetové okienko namiesto sústavy starších stolíkov a do sály pribudol ďalší ešte väčší biliardový stôl. Pán starosta preto požiadal obecné zastupiteľstvo, aby rozhodlo o existencii biliardových stolov v úradnej miestnosti obce.

OZ Hrachovište sa vyjadrilo, že potrebuje priestor a čas na svoje rozhodnutie a preto bolo rozhodnutie OZ odročené. Poslanci rozhodnú na ďalšom obecnom zastupiteľstve.

7) Návrh zvýšenia schváleného ročného príspevku pre TJ Hrachovište

Pán Róbert Straka predložil OZ návrh na zvýšenie schváleného ročného príspevku pre TJ Hrachovište o 90 €

**Uznesenie č. 28/2019**

OZ v Hrachovišti návrh na zvýšenie príspevku pre TJ Hrachovište o sumu 90 €

* + **schvaľuje**

Hlasovanie: za 6 poslancov

proti 0 poslancov

zdržalo sa 0 poslancov

8) Schválenie plánovanej cyklotrasy „C“ v obci Hrachovište za verejnoprospešnú stavbu

Stavba cyklotrasy „C“ v obci Hrachovište bola uznesením obecného zastupiteľstva č. 29/2019 schválená ako verejnoprospešná stavba.

**Uznesenie č. 29/2019**

OZ Hrachovište stavbu cyklotrasy „C“ ako verejnoprospešnú stavbu

* + **schvaľuje**

Hlasovanie: za 6 poslancov

proti 0 poslancov

zdržalo sa 0 poslancov

9) Rôzne

10)Diskusia

11) Záver

D. a. h

Zástupca starostu: Overovatelia: Starosta: